CELEX: 62014CA0499
Language: hr
Date: 2016-03-10 00:00:00
Title: Predmet C-499/14: Presuda Suda (prvo vijeće) od 10. ožujka 2016. (zahtjev za prethodnu odluku koji je uputio Hof van Cassatie – Belgija) – VAD BVBA, Johannes Josephus Maria van Aert protiv Belgische Staat (Zahtjev za prethodnu odluku — Carinska unija i Zajednička carinska tarifa — Tarifno razvrstavanje — Kombinirana nomenklatura — Tumačenje — Opća pravila — Pravilo 3.(b) — Pojam „proizvodi pripremljeni u setovima za maloprodaju” — Odvojena pakiranja)

2.5.2016   
            
            
               HR
            
            
               Službeni list Europske unije
            
            
               C 156/12
            
         Presuda Suda (prvo vijeće) od 10. ožujka 2016. (zahtjev za prethodnu odluku koji je uputio Hof van Cassatie – Belgija) – VAD BVBA, Johannes Josephus Maria van Aert protiv Belgische Staat
   (Predmet C-499/14) (1)
   
   ((Zahtjev za prethodnu odluku - Carinska unija i Zajednička carinska tarifa - Tarifno razvrstavanje - Kombinirana nomenklatura - Tumačenje - Opća pravila - Pravilo 3.(b) - Pojam „proizvodi pripremljeni u setovima za maloprodaju” - Odvojena pakiranja))
   (2016/C 156/15)
   Jezik postupka: nizozemski
   
      Sud koji je uputio zahtjev
   
   Hof van Cassatie
   
      Stranke glavnog postupka
   
   
      Tužitelji: VAD BVBA, Johannes Josephus Maria van Aert
   
      Tuženik: Belgische Staat
   
      Izreka
   
   Pravilo 3.(b) općih pravila za tumačenje kombinirane nomenklature, koje se nalazi u Prilogu I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi, u verziji koja proizlazi iz Uredbe Komisije (EZ) br. 1214/2007 od 20. rujna 2007., treba tumačiti na način da se proizvodi poput onih o kojima je riječ u glavnom postupku, koji su podneseni na carinjenje u odvojenim pakiranjima te se pakiraju zajedno tek nakon carinjenja, ipak mogu smatrati „proizvodima pripremljenima u setovima za maloprodaju” u smislu tog pravila i, slijedom toga, uvrstiti pod samo jedan tarifni broj, kad je s obzirom na ostale objektivne čimbenike utvrđeno, a što treba utvrditi nacionalni sud, da ti proizvodi čine cjelinu i da im je namjena da se kao takvi ponude u maloprodaji.
   
      (1)  SL C 26, 26. 1. 2015.